text: Sex eller smøger ? hvad vil du helst undvære?
  07 januar 2011 kl. 14.08
  Rygestopkursus med sex og humor i Vejle
  Vejle Kommunes begynder i januar et rygestopkursus, der hedder ?Sex eller smøger ? hvad vil du helst undvære?? 
  - Mændene synes, de fik for lidt sex på rygestopkurset ? faktisk slet ikke noget, siger Merete Lene Møllevang, der var rygestopinstruktør på det første af Vejle Kommunes rygestoptilbud kun for mænd.  
  Humor var en fast del af det første kursus, som Vejle Kommune afholdte i december. 
  Om det var en succes?
  Knap 60 procent stoppede med at ryge. Om rygestoppet holder vil tiden vise.
  I hvert fald var erfaringerne med at køre rene mandehold gode, siger Merete Lene Møllevang:
  - Ingen fik lov til at komme med dårlige undskyldninger for at blive ved med at ryge. Jeg oplevede, at mændene var gode til at bakke hinanden op og komme med input ? at de kalder en skovl for en skovl og gik lige til biddet. Oplevelsen af at ?de vil hinandens rygestop ? kunne mærkes - også på instruktørstolen, siger Merete Lene Møllevang.
  